ΠΡΟΣΟΧΗ. Θα σας γράψω την εμπειρία μου. Στις 20 / 03 έκανα κράτηση για το σπίτι. Αφορούσε τις μέρες 20 μέχρι και 31 Μαρτίου. Έκλεισα το σπίτι για την κουνιάδα μου. Η κουνιάδα μου γιατρός στην Αθήνα , απλώς επειδή είναι στην πρώτη γραμμή , άφησε το σπίτι της στην Αθήνα και το παιδί της , και για να είναι όλοι ασφαλείς επέλεξε για 10 μέρες να μείνει σε άλλο σπίτι. Έτσι , κλείσαμε το εν λόγω σπίτι. Μόλις η κουνιάδα μου πήγε εκεί , στις 20 Μαρτίου το απόγευμα , μας πήρε αμέσως τηλέφωνο και μας είπε: Το σπίτι είναι πενταβρώμικο , θα μιλήσω με την σπιτονοικοκυρά , θα της εξηγήσω και θα φύγω. Όπως και έγινε. Μίλησε με την κυρία , της είπε οτι θα φύγει , της είπε να κρατήσει το νόμιμα και να της επιστρέψει οτι πρέπει , και έφυγε για άλλο σπίτι που στο μεσοδιάστημα είχα κλείσει. Συνολική πληρωμή για τα 2 σπίτια : 580 €.
Όμως η κυρία του σπιτιού , ουδέποτε επέστρεψε λεφτά. Για ένα σπίτι που δεν μείναμε ποτέ. Ούτε 30 λεπτά. Πληρώσαμε 240 € , συμπεριλαμβανομένου 40€ κόστους υπηρεσιών καθαρισμού , για ένα πενταβρώμικο σπίτι. Επειδή δεν γνωρίζαμε τις πολιτικές ακύρωσεις , τα αφήσαμε όλα στην καλή διάθεση της κυρίας. Και 5 μέρες μετά , μαθαίνω από την airbnb , οτι η κυρία δεν δέχεται να επιστρέψει τα λεφτά. Το μόνο λάθος μας , οτι δεν κράτησε η κουνιάδα μου φωτογραφίες του χώρου για να πιστοποιήσουμε στην airbnb τα λεγόμενά μας.
Εν κατακλείδι , η airbnb μας επέστρεψε την δική της αναλογία, ενώ η ιδιοκτήτρια , παρά την τηλεφωνική και γραπτή διαβεβαίωση περι επιστροφής , αρκέστηκε στην δικαιολογία περι αποφυγής πέναλτι. Τα συμπεράσματα? Όλα δικά σας.
Αυτή ήταν η εμπειρία μιας γιατρού πρώτης γραμμής που άφησε το σπίτι της και το παιδί της για να κάνει τη δουλειά της πιστεύοντας στο αυτονόητο: Οτι είμαστε όλοι άνθρωποι.